[image: image1.png]ROMANIA




Parlamentul României

Camera Deputaţilor
PAGE  

Comisia pentru muncă şi 



Comisia pentru drepturile omului,

protecţie socială




culte şi problemele minorităţilor








naţionale
	Bucureşti,
	3 martie 2009

	Nr.
	27/171

	Bucureşti,
	3 martie 2009

	Nr.
	25/232 


RAPORT  COMUN
asupra propunerii legislative pentru completarea Ordonanţei de urgenţă a Guvernului nr.148/3 noiembrie 2005 privind susţinerea familiei în vederea creşterii copilului
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru drepturile omului, culte şi problemele minorităţilor naţionale au fost sesizate, prin adresa nr. Plx 255 din 5 mai 2008, cu dezbaterea pe fond în procedură obişnuită, a propunerii legislative pentru completarea Ordonanţei de urgenţă a Guvernului nr.148/3 noiembrie 2005 privind susţinerea familiei în vederea creşterii copilului.
La întocmirea prezentului raport, în conformitate cu art.97 din Regulamentul Camerei Deputaţilor, Comisiile au avut în vedere: 

· avizul favorabil al Consiliului Legislativ (nr.1658/03.12.2007)

· avizul favorabil al Comisiei juridice, de disciplină şi imunităţi (nr.31/408/17.06.2008)
· avizul favorabil al Comisiei pentru egalitatea de şanse pentru femei şi bărbaţi (nr.37/317/11.07.2008)

· punctele de vedere negative ale Guvernului (nr.69/11.01.2008 şi nr.91/DRP/20.02.2009).

Propunerea legislativă are ca obiect de reglementare completarea Ordonanţei de urgenţă nr.148/2005 privind susţinerea familiei în vederea creşterii copilului, aprobată cu modificări şi completări prin Legea nr.7/2007, prin introducerea unui articol cuprinzând dispoziţii referitoare la susţinerea familiilor cu copii cu vârsta cuprinsă între 2 şi 3 ani. Iniţiatorul are în vedere, în principal, necesitatea asigurării pentru aceşti copii, a unui cadru afectiv care să le permită o dezvoltare sănătoasă şi armonioasă, corelată cu inexistenţa unor instituţii corespunzătoare pentru îngrijirea şi educarea lor, precum şi fenomenul de îmbătrânire a populaţiei.
Propunerea legislativă face parte din categoria legilor organice, conform prevederilor art.73 alin.(1) din Constituţia României, republicată. 

În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut propunerea legislativă în şedinţe separate. 

Membrii Comisiei pentru muncă şi protecţie socială au hotărât, în şedinţa din 1 iulie 2008, cu unanimitate de voturi, respingerea iniţiativei legislative.

La dezbateri au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Egalităţii de Şanse:

· d-na Georgeta Jugănaru – director

· d-l Ion Gibescu – şef serviciu.

Membrii Comisiei pentru drepturile omului, culte şi problemele minorităţilor naţionale au hotărât, în şedinţa din 3 februarie 2009, cu unanimitate de voturi, respingerea iniţiativei legislative.

La lucrări a participat, în conformitate cu prevederile art.55 din Regulamentul Camerei Deputaţilor, domnul Marius Lazăr, Secretar de Stat în cadrul Ministerului Muncii, Familiei şi Protecţiei Sociale.

În şedinţa din 25 februarie 2009, membrii Comisiei pentru muncă şi protecţie socială au fost informaţi cu privire la raportul de respingere întocmit asupra propunerii legislative. Acesta a fost supus votului comisiei, fiind acceptat cu unanimitate de voturi.
La lucrările Comisiei pentru drepturile omului, culte şi problemele minorităţilor naţionale din 3 februarie 2009 au fost prezenţi 10 deputaţi din totalul de 12 membri, iar la şedinţa Comisiei pentru muncă şi protecţie socială din 25 februarie 2009 au fost prezenţi 18 deputaţi, din totalul de 19 membri ai acesteia.
Raportul comun de respingere a fost adoptat de cele două comisii cu unanimitate de voturi.

Comisiile au hotărât respingerea propunerii legislative din următoarele considerente:

· acordarea pentru încă un an a unui concediu şi a unei indemnizaţii aferente acestuia conduce la unele inconveniente, ca de exemplu deprofesionalizarea persoanelor beneficiare, având în vedere că se crează un decalaj de 3 ani pentru activitatea profesională, cu riscul pierderii locului de muncă sau al unor avantaje profesionale;

· părinţii copilului cu vârsta între 2 şi 3 ani pot beneficia, din partea angajatorilor, de tichete de creşă, care se utilizează pentru achitarea taxelor la creşă, conform Legii nr.193/2006;

· de asemenea, prin Legea nr.263/2007 s-a reglementat înfiinţarea, organizarea şi funcţionarea creşelor, dându-se posibilitatea părinţilor de a beneficia pentru copiii lor de servicii specilizate acordate de creşă;

· aplicarea măsurilor preconizate ar determina cheltuieli financiare suplimentare din bugetul general consolidat, motiv pentru care iniţiatorii erau obligaţi să prevadă sursa de acoperire a cheltuielilor, astfel cum precizează art.15 alin.(1) din Legea nr.500/2002 privind finanţele publice, cu modificările şi completările ulterioare, precum şi art.138 alin.(5) din Constituţia României.

Propunerea legislativă a fost respinsă de Senat în şedinţa din 22 aprilie 2008.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

Şef serviciu,

